**HÁZIREND**

**A Nyíregyházi Gyermekjóléti Alapellátási Intézményhez tartozó bölcsődék:**

|  |  |  |  |  |  |
| --- | --- | --- | --- | --- | --- |
| **Bölcsőde neve** | **Bölcsőde címe** | **Bölcsőde elérhetősége**(06-42-) | **Bölcsődevezető** | **Bölcsődevezető helyettes** | **Bölcsőde****nyitva tartás** |
| 5. számú Őzike Bölcsőde | 4400 Nyíregyháza,Vécsey köz 31. | 310-910 | Poór Sándorné | Molnárné Tóth Katalin | 630-1700 |
| 6. számú Napsugár Bölcsőde | 4400 Nyíregyháza,Dália utca 1. | 317-016 | Széles Andrea | Szabóné Bodnár Ágnes | 700-1700 |
| 7. számú Hóvirág Bölcsőde | 4400 Nyíregyháza,Malom u. 5. | 311-247 | Szána Zsuzsa | Gabulya Anikó | 630-1700 |
| 8. számú Nefelejcs Bölcsőde | 4400 Nyíregyháza,Sarkantyú u. 30-36. | 405-711 | Horváth MónikaKatalin | Paál Juhász Éva | 630-1700 |
| 9. számú Micimackó Bölcsőde | 4400 Nyíregyháza,Stadion u. 8. | 403-246 | Koszta Györgyné | Tóth Sándorné | 630-1700 |
| 10. számú Katica Bölcsőde | 4400 Nyíregyháza,Tőke u. 1. | 431-224 | Szakács Balázsné | Kis Mónika | 630-1700 |
| 12. számú Babaház Bölcsőde | 4400 Nyíregyháza,Krúdy Gy. u. 30. | 445-333 | Kalánné Szilágyi Henriett | Tóth Mariann | 630-1700 |
| 14. számú Bóbita Bölcsőde | 4400 Nyíregyháza,Tas u. 1-3. | 447-309 | Szigligeti Éva | Kissné Toldi Csilla | 630-1700 |
| 16. számú Aprajafalva Bölcsőde | 4400 Nyíregyháza,Fazekas János tér 13. | 455-527 | Verdes Lászlóné | Tárczy Gabriella | 630-1700 |

**A bölcsődék működési területe:** Nyíregyháza Megyei Jogú Város és Nagycserkesz Község közigazgatási területe

**A működtető intézmény neve:** Nyíregyházi Gyermekjóléti Alapellátási Intézmény

**Székhelye:** 4400 Nyíregyháza, Tokaji u. 1/D.

**Intézményvezető neve:** Dr. Nagy Erzsébet

**Telefonszám:** 06 (42) 506-750

**A fenntartó neve:** Nyíregyháza Megyei Jogú Város Önkormányzata

**Székhelye:** 4400 Nyíregyháza, Kossuth tér 1.

* A bölcsőde naponta reggel a nyitvatartási idő kezdetétől fogadja az érkező gyermekeket.Kérjük, hogy 8.00-8.30 között ne zavarják a reggelizést; előtte, vagy utána érkezzenek. A 8.30 után érkező gyermekek részére a reggelizés lehetőségét csak abban az esetben tudjuk biztosítani, ha ez a gyermek csoport napirendjével összeegyeztethető.
* A gyermek hazaviteléről délután a nyitvatartási idő végéig köteles a szülő gondoskodni.

A bölcsődéből a gyermeket csak a szülő, vagy az általa írásban megbízott személy viheti el. 14 éven aluli gyermek e feladattal nem bízható meg.

* Amennyiben a szülő a bölcsőde nyitvatartási idejét követő fél órán belül nem gondoskodik gyermeke hazaviteléről, a bölcsőde vezetője és a gyermek kisgyermeknevelője telefonon megpróbál kapcsolatba lépni a szülővel, vagy a szülő által írásban megbízott, a gyermek hazavitelére jogosult személlyel/személyekkel.
* A bölcsődei átadóban minden gyermeknek külön szekrénye van a ruhák tárolására. Kérjük, hogy csak a legszükségesebb dolgokat tárolják a szekrényben, mert a bölcsődében hagyott illetve a gyermek személyes tárgyaiért felelősséget vállalni nem tudunk.
* A bölcsődeorvos javaslatait; betegség esetén a bölcsődébe járás szüneteltetésére, az otthoni ápolásra és egyéb vizsgálatokra vonatkozóan kérjük betartani. Betegség miatt hiányzó gyermeket, gyógyulása után, csak (Egészséges, közösségbe mehet.) orvosi igazolással tudunk fogadni. A megtörtént kötelező védőoltásokról folyamatosan kérjük a tájékoztatást.
* A bölcsődébe, csak egészséges gyermek hozható. A közösség egészsége érdekében lázas (37,5 °C -nál magasabb hőmérsékletű), antibiotikumot szedő, vagy fertőzésre gyanús gyermek a bölcsődét nem látogathatja. A családban előforduló fertőző betegségről a bölcsődét értesíteni kell.
* A gyermek gyógyszer és ételérzékenységéről a szülő tájékoztassa a bölcsődét, a kivizsgálás eredményét kérjük bemutatni, az erről szóló házi orvosi igazolást a kisgyermeknevelőnek odaadni.
* Abban az esetben, ha a gyermek napközben megbetegszik a bölcsődében, a kisgyermeknevelő értesíti a szülőt, ill. a hozzátartozót. Ehhez feltétlenül szükséges a pontos cím és telefonszám. Kérjük, hogy ilyen esetben minél előbb gondoskodjon a gyermek hazaviteléről, ill. orvosi ellátásáról, ezzel is növelve a mielőbbi gyógyulás esélyeit.
* Ha a szülő a gyermekét betegség, vagy más ok miatt nem viszi bölcsődébe, a távolmaradás okát másnap reggel 900 –ig közölje a bölcsődevezetővel, vagy a helyettessel; a térítési díj elszámolásánál csak a következő naptól tudjuk a gyermek hiányzását figyelembe venni.
* A család és a bölcsőde kapcsolatának erősítésére lehetőséget biztosítunk:
* a szülővel történő bölcsődei adaptáció során;
* a kisgyermeknevelő és a szülő napi találkozásai alkalmával,
* az üzenő füzeten keresztül történő információcserével,
* nyílt napok szervezésével,
* szülői értekezleteken és csoport-megbeszéléseken.

Továbbá módot adunk a családoknak a bölcsőde életébe való betekintésre is. Kérjük, hogy látogatásuk időpontját gyermekük kisgyermeknevelőjével előre egyeztessék.

* Az ellátásban részesülők érdekvédelmét az Érdekképviseleti Fórum (továbbiakban ÉF) látja el (az ÉF megalakításának és működésének szabályait a házirend 1. sz. melléklete tartalmazza). A szülők, az érdek-képviseleti és a szakmai szervek írásban panasszal fordulhatnak a bölcsőde vezetőjéhez és az ÉF- hoz; az ellátást érintő kifogások orvoslása érdekében, a gyermeki jogok sérelme, továbbá az intézmény dolgozói kötelezettségszegése esetén.
* Az üzenő füzetbe történő bejegyzéseiket szívesen vesszük, akár a gyermek egészségi állapotára, akár a gyermek fejlődésére, vagy otthoni eseményekre vonatkoznak.
* Kérjük, hogy a gyermekétkeztetésért fizetendő térítési díjat a 328/2011. (XII.29.) Korm. rendeletben előírtak szerint;
* Az előre jelzett napokon pontosan fizessék be.
* Ha a bölcsődei ellátást betegség vagy más ok miatt nem kívánják igénybe venni, a távolmaradást az intézmény vezetőjénél be kell jelenteni.
* A szülő, a gyermeke hiányzásának bejelentését követő naptól mentesül a térítési díj fizetésének kötelezettsége alól.

Fizetési és egyéb gondjaik esetén keressék a bölcsődevezetőjét vagy megbízottját, aki segítőkészséggel áll szíves rendelkezésükre.

* A bölcsőde ünnepnapokon és a hivatalos munkaszüneti napokon zárva tart. A nyári zárva tartás rendjéről a fenntartó dönt és arról minden év február 15-ig tájékoztatja a szülőket. A nyári zárás idején igény szerint ügyeletes bölcsődét biztosítunk.
* A bölcsőde területén és a bölcsőde udvarán a dohányzás szigorúan tilos!
* A babakocsikat csak az arra kijelölt helyen kérjük tárolni!

A házirend mellékletét képezi az Érdekképviseleti Fórum működési szabályzata.

A házirend betartását köszönjük.

Nyíregyháza, 2020.

Intézményvezető Bölcsődevezető

 Érdekképviseleti Fórum elnöke